
Нэг талаас: “Милая Фүүдс” ХХК-ийг төлөөлж, Ерөнхий менежер албан тушаалтай, Элдэв-Очир-н Мөнхнаран /цаашид “Ажиллуулагч” гэх/,
Нөгөө талаас: Монгол Улсын иргэн 	овогтой 	РД:	 /цаашид “Цагийн ажилтан” гэх/ нар Иргэний хуулийн холбогдох зүйл заалтыг баримтлан доорх нөхцөлүүдийг харилцан тохиролцсоны үндсэн дээр энэхүү /Хөлсөөр ажиллах гэрээ буюу цагийн ажилтны гэрээ гэх/-ийг байгуулав.

НЭГ. НИЙТЛЭГ ҮНДЭСЛЭЛ
1.1 Энэхүү гэрээгээр Цагийн ажилтан нь “Милая Фүүдс” ХХК түүний охин компани, салбар, нэгжүүдэд хэрэгцээтэй байгаа ажлын байранд гэрээнд тодорхой хугацаагаар ажиллах, талуудын эдлэх эрх, хүлээх үүрэгтэй холбоотой харилцааг зохицуулна.
1.2 Ажлын байрын мэдээлэл:
1.2.1 Ажиллах салбар, нэгж...........................
1.2.2 Эрхлэх ажил...............................
1.2.3 Цагийн ажлын хөлс........................
1.3 Цагийн ажилтны ажлын хөлсийг тухай бүр ажилласан цагаар тооцож олгоно.
1.4 Цагийн ажилтны цалинг долоо хоног бүрийн 1, 3, 5 өдөр олгоно
1.5 Цагийн ажилтан цагийн бүртгэлд бүртгэгдсэн хугацаанд ажиллах бөгөөд энэхүү бүртгэлээр гэрээний хугацааг тодорхойлно.

ХОЁР. ТАЛУУДЫН ЭРХ, ҮҮРЭГ
2.1 Ажиллуулагч нь дараах эрх, үүрэгтэй.
2.1.1 Цагийн ажилтны гүйцэтгэсэн ажлыг шалгах, гэрээний үүрэг зөрчсөн тохиолдолд гаргасан зөрчилд нь арга хэмжээ авах, хохирлыг арилгуулах эрхтэй.
2.1.2 Цагийн ажилтны ажлын хөлсийг гэрээнд заасан хугацаанд олгох;
2.1.3 Компанийн хэмжээнд дагаж мөрдөх дүрэм, журмын талаар зааварчилгаа өгч ажиллуулах үүрэгтэй.
2.1.4 Цагийн ажилтан нь ажил үүрэг гүйцэтгэхэд шаардлагатай Ажиллуулагчийн цахим болон цаасан хэлбэрийн дүрэм журамтай танилцаагүй ажил үүрэг гүйцэтгэсний улмаас цагийн ажилтанд хохирол учирсан тохиолдолд Ажиллуулагч хариуцлага хүлээхгүй болно.
2.2. Цагийн ажилтан дараах эрх, үүрэгтэй.
2.2.1 Ажиллуулагчаас гэрээгээр тогтсон хугацаандаа ажлын хөлс төлөхийг шаардах эрхтэй.
2.2.2 Цагийн ажилтан нь энэхүү гэрээг байгуулсан тохиолдолд Хүн амын орлогын албан татвар, Нийгмийн даатгалын шимтгэлийг өөрөө хариуцан төлөх үүрэгтэй.
2.2.3 Цагийн ажилтан нь ажлыг хийж эхлэхээс өмнө компанийн холбогдох дүрэм, журамтай танилцаж үйл ажиллагаандаа мөрдлөг болгон ажиллах үүрэгтэй.
2.2.4 Цагийн ажилтан нь өөрт хариуцуулсан эд хөрөнгийн бүрэн бүтэн байдлыг хариуцах, эд хөрөнгө /мөнгө/-ийг хувьдаа шамшигдуулахгүй байх, төлбөр тооцоог дутаахгүй байх, компанийн дотоод журам, компанийн нууцын журам, энэхүү гэрээний үүргийг чанд сахин биелүүлэх үүрэгтэй ба энэхүү үүргээ зөрчсөн тохиолдолд учирсан хохирлыг бүрэн хариуцаж барагдуулна.
2.2.5 Хөдөлмөр хамгаалал, аюулгүй ажиллагааны дүрмийг мөрдөж ажил үүргээ гүйцэтгэх;

Гурав. ТАЛУУДЫН ХАРИУЦЛАГА
3.1 Цагийн ажилтан нь компанийн дотоод журам, энэхүү гэрээгээр хүлээсэн үүргээ биелүүлээгүй, компани болон гуравдагч этгээдэд аливаа байдлаар хохирол учруулсан тохиолдолд учирсан хохирлыг өөрөө бүрэн хариуцаж арилгана.
3.2 Цагийн ажилтан гэрээний үүрэг болон компанийн дотоод журам, нууцыг журмыг зөрчсөн эсхүл ажлыг хаяж явсан тохиолдолд ажилласан цагийн ажлын хөлсийг олгохгүй.
3.3 Цагийн ажилтан нь компанийн нууцад хамаарах мэдээллийг болгоомжгүй болон санаатайгаар бусад этгээдэд задруулсан тохиолдолд 30’000’000 төгрөгийн торгуулийг Ажиллуулагчид төлнө.

ДӨРӨВ. БУСАД ЗҮЙЛ
4.1 Энэхүү гэрээг цагийн ажилтан нь хүлээн зөвшөөрч баталгаажуулсан тохиолдолд гэрээ хүчин төгөлдөр болно.
4.2 Энэхүү гэрээний хэрэгжилттэй холбогдон үүссэн аливаа маргааныг талууд харилцан тохиролцох замаар шийдвэрлэх ба ийнхүү тохиролцоонд хүрч эс чадвал маргааныг Монгол Улсын шүүхээр шийдвэрлүүлнэ.

